अंबेडकर नगर इलाके में बाइक सवारों ने दो जजों को पीटा  
दिल्ली के अंबेडकर नगर इलाके में चार बाइक सवारों ने दो जजों के साथ मारपीट की है। एक घायल जज को एम्स के ट्रॉमा सेंटर में भर्ती कराया गया है।
दिल्ली में 2 जज के साथ मारपीट करने वाले तीन आरोपियों को हिरासत में लिया गया है। शाम को जज साकेत कोर्ट से अंबेडकर नगर के रास्ते लौट रहे थे तभी रास्ते में दो बाइक पर सवार चार लड़कों ने जजों की कार पर हमला किया और उन्हें कार से उतार कर मारा पीटा। हमले में घायल साकेत कोर्ट के जज को एम्स ट्रामा सेंटर में भर्ती कराया गया है। मजिस्ट्रेट का ड्राइवर भी घायल हुआ है। दोनों को सर में हल्की चोटें आई है। तीन आरोपियों को हिरासत किया गया है वो सभी मदनगीर इलाके के रहने वाले हैं। इनमें से एक अनिल  इलाज के लिए एम्स पहुंचा था। अनिल पर मारपीट का मामला पहले भी दजर् है।